**Հավելված**

**ՀՀ Կոտայքի մարզի Ջրվեժ համայնքի**

**ավագանու 2024 թվականի**

**օգոստոսի 1-ի N 097-Ա որոշման**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՋՐՎԵԺ ՀԱՄԱՅՆՔԻ**

**2025-2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐ**

**ՋՐՎԵԺ 2024Թ.**

ԲՈՎԱՆԴԱԿՈՒԹՅՈՒՆ

[**ՆԵՐԱԾՈՒԹՅՈՒՆ** 3](#_Toc111032182)

ՄԱՍ 1. ՀԱՄԱՅՆՔԻ ԵԿԱՄՈՒՏՆԵՐԸ ...**…………………………………………………………..**3

ՄԱՍ 2. ՀԱՄԱՅՆՔԻ (ՀԱՄԱՅՆՔԻ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻՑ ԲԽՈՂ) ԾԱԽՍԱՅԻՆ ՔԱՂԱՔԱԿԱՆՈՒԹՅՈՒՆԸ………………………………………………………….4

**Ներածություն**

Հայաստանի Հանրապետության տեղական ինքնակառավարման համակարգում օրենսդրությամբ սահմանվել է համայնքում իրականացվող ռազմավարական ծրագրավորման երեք փուլ, որոնք տարբերվում են միմյանցից ինչպես դրանց ծրագրավորման ժամանակային հորիզոնով, այնպես էլ յուրաքանչյուր փուլում ծրագրավորվող տարրերի ագրեգացման մակարդակով։ Այսպես, կախված ծրագրավորման ժամանակային հորիզոնից՝ նախատեսվում է հնգամյա ժամանակահատվածի (երկարաժամկետ), եռամյա ժամանակահատվածի (միջնաժամկետ) և մեկ տարվա ժամանակահատվածի (կարճաժամկետ) ծրագրերի մշակում։ Երկարաժամկետ ծրագրերում ծրագրային տարրերը ներկայացվում են ագրեգացման առավել բարձր մակարդակով, քան միջնաժամկետ ծրագրերում, իսկ միջնաժամկետ ծրագրերում դրանց մակարդակն ավելի բարձր է, քան կարճաժամկետ ծրագրերում։ Համայնքի երկարաժամկետ ծրագիրը՝ համայնքի զարգացման հնգամյա ծրագիրն է, միջնաժամկետ ծրագիրը՝ երեք տարվա համար կազմվող համայնքի միջնաժամկետ ծախսերի ծրագիրն է, իսկ կարճաժամկետ ծրագիրը՝ մեկ տարվա համար կազմվող համայնքի բյուջեն է։

Առաջիկա երեք տարվա համայնքի միջնաժամկետ ծախսերի ծրագիրը (ՄԺԾԾ) հստակեցնում է եռամյա ժամանակահատվածում համայնքի ծախսային քաղաքականությունը տարեկան կտրվածքով` հնարավորություն ընձեռնելով համայնքի համար միջնաժամկետ հատվածում կառավարելու համայնքի ֆինանսական ռեսուրսները և ստեղծելու պատշաճ ծրագրային հիմքեր առաջիկա տարվա համայնքի բյուջեի նախագծի մշակման համար։

Համայնքի ՄԺԾԾ մշակման նպատակն է հնա­րա­վո­րություն ստեղծել համայնքի համար կառավարելու ֆինանսական ռե­սուրսներն իր միջ­նա­ժամ­­կետ հար­կաբյուջետային նպատակներին և քաղաքա­կանության գե­րա­կայություններին համա­պա­տաս­խան:

Ներկայացվում են համայնքի կողմից իրականացվող ծրագրերի գծով առաջիկա տարվա ծախսերի հաշվարկները և ՄԺԾԾ ծախսերի գնահատականները:

**Համայնքի ՄԺԾԾ-ն բաղկացած է երկու մասից՝**

* համայնքի եկամուտների շարադրող մաս,
* համայնքի (համայնքի հնգամյա զարգացման ծրագրից բխող) ծախսային քաղաքականությունը շարադրող մաս:

**ՄԱՍ 1. ՀԱՄԱՅՆՔԻ ԵԿԱՄՈՒՏՆԵՐԸ**

Համայնքների բյուջեների եկամուտների կանխատեսումներում հաշվի են առնվել յուրաքանչյուր եկամտատեսակի առանձնահատկությունները, այդ եկամուտներին առնչվող՝ ՀՀ օրենսդրությամբ կարգավորվող հարաբերությունները։

**1.1. Տեղական հարկեր**

ՀՀ օրենսդրությամբ սահմանված տեղական հարկերից ներկայումս կանխատեսումներ կատարվել են համայնքում պարտադիր կիրառվող անշարժ գույքի հարկի և փոխադրամիջոցների գույ­քահարկի գծով: Համաձայն ՀՀ հարկային օրենսգրքի՝ անշարժ գույքի հարկի և փոխադրամիջոցների գույ­քահարկի գումարները ենթակա են վճարման տեղական բյուջեներ:

Կանխատեսումներ իրականացնելիս հաշվի են առնվել նաև անշարժ գույքի հարկ և փոխադրամիջոցների գույքահարկ վճարողների, դրանց առանձին խմբերի, ինչպես նաև հարկ­ման որոշ օբյեկտների համար ՀՀ օրենս­դրու­թյամբ սահմանված հարկային արտոնությունները:

Իրատեսական կանխատեսումներ կատարելու համար դիտարկվել է նախորդ տա­րիներին այդ հարկերի գանձելիության մակարդակը, ինչպես նաև այս բնագավառում առ­կա խնդիրների առաջացման պատճառները ու դրանք հաղթահարելու հնարավոր ուղիները:

**1.2. Տեղական տուրքեր և վճարներ՝**

«Տեղական տուրքերի և վճարների մասին» օրենքով սահ­մանված կարգով համայնքի ավագանին սահմանում է համայնքի տարածքում տեղական տուրքերի և վճարների տեսակները և դրույքաչափերը։ Կանխատեսումներն իրականացվում են հիմք ընդունելով նշված դրույքաչափերը, համայնքում գործող ձեռնարկատիրական ընկերությունների գործունեության տեսակները, որով պայմանավորված հաշվարկվում են տեղական տուրքի և /կամ/ վճարի հավաքագրման հնարավորությունը։ Դիտարկվում է նաև վերջին տարիներին համայնքում գործող առևտրի և հանրային սննդի օբյեկտների աճի դինամիկան։

Ի լրումն տեղական տուրքերի և վճարների, ինչպես նաև դրանց դրույքաչափերի, հա­մայնքի ավագանին համայնքի ղեկավարի ներկայացմամբ սահմանում է նաև տեղական տուրքի կամ վճարի արտոնություն՝ վճարողի փոխարեն համայնքի բյուջեից վճարելով տե­ղա­կան տուրքը կամ տեղական վճարը: Նշված արտոնությունները ևս հիմք են ընդունվում կանխատեսումներ կատարելիս։

**1.3. Այլ եկամուտներ**

Այլ եկամուտներն են համայնքների և (կամ) նրանց հիմնադրած ձեռնարկությունների կողմից քաղա­քա­ցիա­իրավական պայմանագրերի համապատասխան գանձվող վճարները, այդ թվում՝

ա) համայնքի սեփականությունը հանդիսացող գույքի վարձակալության կամ կառուցապատման իրավունքի դիմաց գանձվող վարձավճարները, որոնց հաշվարկման ժամանակ անհրաժեշտ է հիմք ընդունել նախորդ տարիների համար կնքված պայմանագրերի ցուցանիշները:

գ) Վարչական իրավախախտումների համար տեղական ինքնակառավարման մար­մին­նե­րի կողմից պատասխանատվության միջոցների կիրառումից եկամուտների և այլ եկամուտների կազ­մում հաշվառվող, վերը չնշված ցանկացած այլ եկամտատեսակի գծով մուտքերը։

**1.4. Պաշտոնական դրամաշնորհներ**

Հայաստանի Հանրապետության բյուջետային համակարգի մասին» ՀՀ օրենքին հա­մա­պատասխան համայնքների բյուջեների վարչական մասի եկամուտների կազմում կարող են նախատեսվել պետական բյուջեից ստացվող պաշտոնական դրամաշնորհները:

**ՄԱՍ 2. ՀԱՄԱՅՆՔԻ (ՀԱՄԱՅՆՔԻ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻՑ ԲԽՈՂ) ԾԱԽՍԱՅԻՆ** **ՔԱՂԱՔԱԿԱՆՈՒԹՅՈՒՆԸ**

Ոլորտային գերակայությունները որոշվում են ինչպես համայնքի զարգացման հնգամյա ծրագրի գերա­կայությունների, այնպես էլ ՀՀ կառավարության ծրագրերի առաջնահերթ ուղղությունների հիման վրա։

ՄԺԾԾ-ը կազմվել է հաշվի առնելով հետևյալ ոլորտային գերակայությունները՝

*2.1 Ընդհանուր բնույթի հանրային ծառայությունների մատուցում*։ - Շարունակվում է բնակչությանը որակյալ հանրային ծառայությունների մատուցումը, աշխատակազմի և համայնքային ենթակառուցվածքների բնականոն գործունեությունը, օրենքով ՏԻՄ-երին վերապահված լիազորությունների կատարումը, աշխատակազմի մասնագիտական կարողությունների զարգացումը։

*2.2 Պաշտպանության կազմակերպում։*- Աջակցություն է ցուցաբերվում երկրի պաշտպանունակության բարձրացմանը։

*Արտակարգ իրավիճակներից բնակչության պաշտպանություն և քաղաքացիական պաշտպանության կազմակերպում։* - Նախատեսվում է բարձրացնել համայնքում արտակարգ իրավիճակներին արագ արձագանքելու՝ բնակչության պատրաստվածության մակարդակը։

*2.3 Քաղաքաշինություն և կոմունալ տնտեսություն։* - Ոլորտում կարևորվում է արտաքին լուսավորման համակարգերի կառուցման, ջրամատակարարման համակարգերի վերանորոգման, նոր համակարգերի կառուցման աշխատանքները։ Նպատակն է ունենալ լուսավոր և անվտանգ փողոցներ, բարելավել բնակչության կենսապայմանները՝ ապահովելով որակյալ ջրամատակարարում, ունենալ ջրի խնայողական օգտագործում։

*2.5 Տրանսպորտի ոլորտ։ -* Նպատակն է համայնքում բարելավել ներհամայնքային ճանապարհների վիճակը, կառուցել նոր ճանապարհներ։

*2.6 Սոցիալ-մշակութային ոլորտ։* - Կարևորվում են նախադպրոցական, արտադպրոցական ուսումնական հաստատությունների գործունեության ապահովումը, նշված կառույցների նյութատեխնիկական հագեցվածությունը, համայնքային մշակութային կենտրոնի ստեղծումը և դրա պահպանումը, մասնագետների որակավորումը, ընթացիկ վերապատրաստումները, աշխատավարձի բարձրացումը։ Առանձնացվում են նաև համայնքում առկա առողջապահական կազմակերպություններին աջակցությունը՝ ընթացիկ վերանորոգումների, սարք-սարքավորումների ձեռքբերման մասով։ Սոցիալական ապահովության բնագավառում շարունակվում են առանձնակի ուշադրութ­­յան կենտրո­նում մնալ անապահով ընտանիքների, թոշակառուների, առանց ծնողական խնամ­քի մնացած երեխաների սոցիալական պաշտպանվածության և հաշ­ման­­դամ­ների լուծում պահանջող խնդիրները։

*Անասնաբուժություն և բուսասանիտարիա։ -*  Բնագավառում շարունակվում են տնային տնտեսություններին աջակցությունը, անասնապահության խթանումը։

*Շրջակա միջավայրի պահպանության ոլորտ։* - Համայնքում մաքուր բնակավայրեր, սանիտարահիգիենիկ բավարար պայմանների, անվտանգ միջավայրի ապահովում։ Աղբահանության և սանիտարական մաքրման որակյալ և մատչելի ծառայությունների մատուցում, թափառող կենդանիների վնասազերծում։

Ջրվեժ համայնքի միջնաժամկետ ծախսային ծրագրի վարչական և ֆոնդային մասերի եկամուտները՝ ըստ ձևավորման աղբյուրների, ներկայացվում են *Աղյուսակ 1*-ում։ Ջրվեժ համայնքի 2025-2027թթ. միջնաժամկետ ծախսերի ծրագրերի պակացուրդի (դեֆիցիտի) ֆինանսավորումը ըստ աղբյուրների ներկայացվում են *Աղյուսակ 2-*ում, իսկ Ջրվեժ համայնքի 2025-2027թթ. միջնաժամկետ ծախսերի ծրագրերի վարչական և ֆոնդային մասերի տարեկան հատկացումները ըստ` բյուջետային ծախսերի գործառական դասակարգման բաժինների, խմբերի, դասերի և տնտեսագիտական դասակարգման հոդվածների, ներկայացվում են *Աղյուսակ 3*-ում։